CELEX: 22012D1018(01)
Language: el
Date: 2012-10-03 00:00:00
Title: Σύσταση του Συμβουλίου Σύνδεσης ΕΕ–Ιορδανίας, της 3ης Οκτωβρίου 2012 , για την εφαρμογή του σχεδίου δράσης ΕΠΓ ΕΕ–Ιορδανίας

18.10.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 287/13
            
         ΣΫΣΤΑΣΗ ΤΟΥ ΣΥΜΒΟΥΛΊΟΥ ΣΫΝΔΕΣΗΣ ΕΕ–ΙΟΡΔΑΝΊΑΣ
   της 3ης Οκτωβρίου 2012
   για την εφαρμογή του σχεδίου δράσης ΕΠΓ ΕΕ–Ιορδανίας
   ΤΟ ΣΥΜΒΟΥΛΙΟ ΣΥΝΔΕΣΗΣ ΕΕ–ΙΟΡΔΑΝΙΑΣ,
   Έχοντας υπόψη την ευρωμεσογειακή συμφωνία περί συνδέσεως μεταξύ των Ευρωπαϊκών Κοινοτήτων και των κρατών μελών τους, αφενός, και του Χασεμιτικού Βασιλείου της Ιορδανίας, αφετέρου (1) («συμφωνία»), και ιδίως το άρθρο 91,
   Εκτιμώντας τα ακόλουθα:
   
               (1)
            
            
               Το άρθρο 91 της συμφωνίας εξουσιοδοτεί το συμβούλιο σύνδεσης ΕΕ–Ιορδανίας να διατυπώνει τις συστάσεις που κρίνει σκόπιμες για την επίτευξη των στόχων της συμφωνίας.
            
         
               (2)
            
            
               Το άρθρο 101 της συμφωνίας προβλέπει ότι τα μέρη της συμφωνίας πρέπει να λαμβάνουν κάθε γενικό ή ειδικό μέτρο που απαιτείται για την εκπλήρωση των υποχρεώσεών τους βάσει της συμφωνίας και πρέπει να φροντίζουν για την επίτευξη των στόχων που περιέχονται σε αυτήν.
            
         
               (3)
            
            
               Τα μέρη της συμφωνίας ενέκριναν το κείμενο του σχεδίου δράσης Ευρωπαϊκής Πολιτικής Γειτονίας (ΕΠΓ) ΕΕ–Ιορδανίας («σχέδιο δράσης ΕΠΓ»).
            
         
               (4)
            
            
               Το σχέδιο δράσης ΕΠΓ θα συμβάλει στην εφαρμογή της συμφωνίας με την επεξεργασία και τη θέσπιση μεταξύ των μερών συγκεκριμένων μέτρων που θα παρέχουν πρακτικές οδηγίες για την εφαρμογή της.
            
         
               (5)
            
            
               Το σχέδιο δράσης ΕΠΓ έχει ως στόχο, αφενός, να παρουσιάσει συγκεκριμένα μέτρα για την εκπλήρωση, από τα μέρη, των υποχρεώσεων που υπέχουν στο πλαίσιο της συμφωνίας και, αφετέρου, να εξασφαλίσει ευρύτερο πλαίσιο για την περαιτέρω ενίσχυση των σχέσεων της ΕΕ με την Ιορδανία, ώστε να επιτευχθεί υψηλός βαθμός οικονομικής ολοκλήρωσης και να ενισχυθεί η πολιτική συνεργασία, σύμφωνα με τους γενικούς στόχους της συμφωνίας,
            
         ΕΞΕΔΩΣΕ ΤΗΝ ΠΑΡΟΥΣΑ ΣΥΣΤΑΣΗ:
   Άρθρο μόνο
   Το συμβούλιο σύνδεσης συνιστά να εφαρμόσουν τα μέρη το σχέδιο δράσης ΕΠΓ (2), εφόσον η εφαρμογή του αποσκοπεί στην επίτευξη των στόχων της συμφωνίας.
   
      Βρυξέλλες, 3 Οκτωβρίου 2012.
      
         
            Για το Συμβούλιο Σύνδεσης ΕΕ–Ιορδανίας
         
         
            Η Πρόεδρος
         
         C. ASHTON
      
   
   
      (1)  ΕΕ L 129 της 15.5.2002, σ. 3.
   
      (2)  Βλέπε έγγραφο 3302/12 στο: http://register.consilium.europa.eu